Уважаеми дами и господа,

След въвеждането на Етап 2 от Инструкцията по чл.88, ал.3 от ПТЕЕ за единен електронен формат за обмен на данни, ЕСО ЕАД и Електроразпределителните дружества направиха актуализация на Инструкцията за въвеждане на Етап 3.

Моля да се запознаете с версия 3 на Инструкцията, публикувана на сайта на ЕСО ЕАД на 31 май 2024 г, линк: *Актуално>> Електроенергиен пазар>> Документи за участие на пазара>> Инструкции*.

Стартираме подготовка за въвеждане на следните процеси от Етап 3:

4.2. УСЛУГИ НА ОПЕРАТОРА НА ЕЛЕКТРОРАЗПРЕДЕЛИТЕЛНА МРЕЖА (ОРМ) ПО ИСКАНЕ НА ДОСТАВЧИК НА ЕЛЕКТРИЧЕСКА ЕНЕРГИЯ (ДЕЕ)

[4.2.1. Процес за временно преустановяване и възстановяване на снабдяването по искане на настоящ ДЕЕ](#_Toc164954697)

[4.2.2. Процес за временно преустановяване и възстановяване на снабдяването по искане на предходен ДЕЕ](#_Toc164954698)

[4.3. ДЕЙНОСТИ ПО ИНИЦИАТИВА НА МРЕЖОВИЯ ОПЕРАТОР (ОРМ)](#_Toc164954699)

[4.3.4. Процес на временно преустановяване/възстановяване на преноса на електрическа енергия по инициатива на ОРМ](#_Toc164954703)

Вътрешната подготовка на мрежовите оператори и търговските участници очакваме да завърши до 31 януари 2025 г.

Считано от февруари 2025 г. ще стартират тестове между всички участници в процеса по предварително обявен график, който ще бъде публикуван на сайта на ЕСО ЕАД. Предвиждаме тестовете да се проведат и приключат успешно в рамките на два месеца.

При успешно завършил тестови период, ЕСО ЕАД ще обяви дата за продуктивен старт на Етап 3 процеси по временно преустановяване и възстановяване на снабдяването.